cyanic-selkie/wikianc huggingface dataset:
Ռոսոնվիլ
Տեսարժան վայրեր
Ռոսոնվիլից 6 կմ հյուսիս-արևմուտք գտնվում է Գուդինի սպա-հանգստավայրը։
Ծանոթագրություններ
Կատեգորիա:Հարավաֆրիկյան Հանրապետության քաղաքներ
Կարագայ (գյուղ, Արխանգելսկի շրջան)
Կարագայ (Карагай, Ҡарағай), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Արխանգելսկի շրջանի բնակավայրեր
Նշան Պեշիկթաշլյան
Նշան Պեշիկթաշլյան, հայ գրող, երգիծագիր։
Կենսագրություն
Նշան Պեշիկթաշլյանը ծնվել է Կոստանդնուպոլսում, որտեղ ստացել է նախնական և միջնակարգ կրթությունը (Բերայի նախակրթարաններոմ)։ Ստեղծագործել սկսել է պատանի տարիքում` պոլսահայ մամուլի էջերում հրապարակելով իր բանաստեղծություններն ու պատմվածքները։ Կարճ ժամանակ զբաղվել է հայերենի ուսուցչությամբ, որից հետո ամբողջ կյանքը նվիրել է գրականությանը։
1922 թվականին՝ Զմյուռնիայի մեծ աղետից հետո տեղափոխվել է Հունաստան, որտեղ կարճ ժամանակ զբաղվել է Կորֆուի որբանոցներում հավաքված հայ մանուկների հայեցի դաստիարակությամբ։ Այնուհետև (1922 թվականին) վերջնականապես հաստատվել է Փարիզում, որտեղ կես դար իր աշխույժ մասնակցությունն է բերել արևմտահայ գրականության և ընդհանրապես հոգեմտավոր ժառանգության պահպանման ու զարգացման։
Գրական վաստակ
Գրել սկսել է տասներկու տարեկանից։ Բանաստեղծական հենց առաջին գործերում ի հայտ է եկել նրա երգիծելու տրամադրությունը։
Աշխատակցել է սփյուռքահայ բազմաթիվ պարբերականների՝ «Յառաջին», Բոստոնի «Հայրենիքին», Աթենքի «Ազատ Օր»-ին, Բեյ­րութի «Ազդակին» և «Սփյուռքին»՝ տպագրելով առավելապես երգիծական գործեր։
1927 թվականից սկսել է հրատարակվել։ Հաջորդ երեք տասնամյակներում տպագրվել են Պեշիկթաշլյանի բազմաթիվ հատորներ՝ մեծ մասը երգիծական։ Նա ունի արձակ՝ քնարերգական երկեր, իսկ չափածո՝ առակներ։
Ստեղծագործություններ
Պեշիկթաշլյանի 1927-1972 թվականների գրական վաստակը ներկայանում է հետևյալ ստեղծագործություններով.
Պեշիկթաշլյանն ունի առօրյա մամուլի և պարբերականների մեջ հրապարակված բազմաթիվ երգիծավեպեր, կատակերգություններ, առակներ, պատմվածքներ և արձակ էջեր, ինչպէս նաև անտիպ էջեր։
Արտաքին հղումներ
Կատեգորիա:Պոլսահայ բանաստեղծներ Կատեգորիա:Ֆրանսահայ բանաստեղծներ Կատեգորիա:Ֆրանսահայ գրողներ Կատեգորիա:Հայերն Օսմանյան կայսրությունում Կատեգորիա:Հայ տղամարդ գրողներ
Դժոխքի դարպասներ (քանդակ)
Դժոխքի դարպասներ (Les portes de l'Enfer), ֆրանսիացի քանդակագործ Օգյուստ Ռոդենի մոնումենտալ քանդակ։ Պատկերում է դժոխքի տեսարանը` ըստ Դանթեի «Աստվածային կատակերգության» առաջին մասի։ Քանդակի բարձրությունը 6 մ է, լայնությունը` 4 մ, խորությունը` 1 մ (19.7×13.1×3.3 ոտնաչափ)։ Քանդակում ներկայացված է 180 կերպար, որոնց չափերը տատանվում են 15 սմ-ից (6 մատնաչափ) մինչև 1 մ (3 ոտնաչափ)։ Որոշ կերպարներ Ռոդենը վերածել է առանձին քանդակների։
Պատմություն
Քանդակը 1880 թվականին պատվիրել էր Գեղարվեստի վարչությունը։ Այն պետք է պատրաստ լիներ 1885 թվականին, սակայն Ռոդենը շարունակել է քանդակի վրա աշխատել 37 տարի` ընդհուպ մինչև իր մահը (1917)։ Դարպասները պետք է տեղադրվեին նոր կառուցվելիք Գեղարվեստի թանգարանի մուտքում։ Թեման թողնված էր Ռոդենի ընտրությանը։ Դեռևս մինչև հանձնաժողովը Ռոդենը մշակել էր էսքիզներ Դանթեի որոշ կերպարների թեմաներով, ուր արտահայտված էր նրա հիացմունքը Դանթեի դժոխքով ։
Գեղարվեստի թանգարանն այդպես էլ չկառուցվեց։ Ռոդենն աշխատել է այս քանդակի շուրջ «Բիրոն» հյուրանոցի առաջին հարկում։ Իր կյանքի վերջում Ռոդենը ֆրանսիական կառավարությանն է հանձնել քանդակը, դրա թեմայով էսքիզները և քանդակը վերարտադրելու իրավունքը։ 1919 թվականին` Ռոդենի մահից երկու տարի անց, «Բիրոն» հյուրանոցը դարձել է Ռոդենի թանգարանը, որտեղ էլ պահվում են «Դժոխքի դարպասները» և դրա հետ կապված աշխատանքները։
Ներշնչանք
«Դժոխքի դարպասները» մինչ օրս էլ վերջնականապես ավարտին չեն հասցված։ Դրա ստեղծման համար ոգեշնչման աղբյուր են ծառայել Լորենցո Գիբերտիի հեղինակած «Դրախտի դարպասները» Ֆլորենցիայի Սան Ջովանի բապտիստերիայում։ 15-րդ դարի բրոնզե դարպասները պատկերում են Հին կտակարանի կերպարները։
Քանդակագործը ներշնչվել է միջնադարյան տաճարներով, որոնցից մի քանիսում համադրված են բարձր և ցածր ռելիեֆները։ Ռոդենի համար ոգեշնչման աղբյուր են եղել նաև Միքելանջելոյի «Ահեղ դատաստան» ֆրեսկոն, Էժեն Դելակրուայի «Դանթեի նավակը» նկարը, Բալզակի «Մարդկային կատակերգություն» և Շառլ Բոդլերի «Չարի ծաղիկներ» ժողովածուները ։
Սերժ Բասետի հոդվածում, որ 1890 թվականին տպագրվել է «Le Matin» թերթում, Ռոդենն ասել է. «Մի ամբողջ տարի ես ապրել եմ միայն Դանթեի հետ` նկարելով նրա դժոխքի շրջանները։ Այս տարվա վերջում ես հասկացա, որ քանի իմ նկարները պատկերում էին Դանթեի տեսիլը, նրանք իրականությունից շատ հեռացան։ Այդ պատճառով ես ամեն ինչ սկսեցի նորից` աշխատելով բնության ու իմ բնորդների հետ»։
Գտնվելու վայր
Քանդակի ծեփածո բնօրինակը վերականգնվել է 1917 թվականին և գտնվում է Փարիզի Օրսե թանգարանում ։ Գիպսե ծեփածոների զգալի մասը, աշխատանքի ընթացքում արված էսքիզները գտնվում են Ռոդենի թանգարանում։ 1917 թվականին բնօրինակը օգտագործվել է բրոնզե երեք քանդակները պատրաստելու համար, որոնք գտնվում են
Արտաքին հղումներ
Կատեգորիա:Օգյուստ Ռոդենի քանդակներ Կատեգորիա:Դարպասներ Կատեգորիա:Օգյուստ Ռոդենի ստեղծագործություններ Կատեգորիա:1917 հիմնադրումներ Ֆրանսիայում Կատեգորիա:Դանթե
Միքայել Հրեշտակապետ
Միքայել Հրեշտակապետ (מיכאל, Αρχάγγελος Μιχαήλ, եբրայերենից թարգմանվում է «Ո՞վ է նման Աստծուն»),
Միքայել հրեշտակապետ (եբրայերեն՝ mixåʔel- «Ով է Աստծուն նման» … Հին Հունական Αρχάγγελος Μιχαήλ)-հրեշտակ։ Հիշատակվում է մի շարք Սուրբ Գրքերում՝ Աստվածաշնչում… Հրեշտակներն արարվել են աշխարհի ստեղծման ամենասկզբում։ Նրանք Աստծո հավատարիմ սպասավորներն են և գտնվում են Նրա մշտնջենական ծառայության մեջ՝ անդադար վայելելով Նրանից ճառագող շնորհն ու երանությունը։ Հրեշտակապետները հիմնականում ամբողջական ազգերի պահապաններ են, իսկ հրեշտակները՝ անհատ մարդկանց։ Յուրաքանչյուր մարդ ունի իր պահապան հրեշտակը, որն անտեսանելիորեն, անդադար հուշում է նրան բարի խորհուրդներ, պատսպարում դևերի հարձակումից, հեռու պահում փորձություններից և պահպանում աղետներից։ Եկեղեցին անբաժան է հրեշտակներից. Նրանք երկնքում սրբերի հետ անդադար աղոթում և օժանդակում են մեզ։ Ուստի Եկեղեցում հաստատված են նաև հրեշտակներին նվիրված տոներ, որոնցում հիշատակվում են նրանց առնչվող իրադարձությունները, և հայցվում է նրանց բարեխոսությունը։ Սուրբ Գրքից իրենց անուններով մեզ հայտնի են մի քանի հրեշտակապետեր, ինչպիսիք են Գաբրիելը և Միքայելը։ Միքայել հրեշտակապետը Սուրբ Գրքից մեզ հայտնի է իբրև Իսրայելի ժողովրդի իշխան, որ մարտնչում էր նրա թշնամիների դեմ։ Որպես երկնային զորքերի հրամանատար՝ նա, ինչպես հին ուխտում՝ Իսրայելի, այնպես էլ նորում Քրիստոսի Եկեղեցու հետ, անտեսանելի կերպով մարտնչում է սատանայի դեմ։ Հովհաննես Ավետարանչի Հայտնության գրքում նկարագրված է նրա պատերազմը երկնքում և հաղթանակը վիշապի՝ սատանայի, և նրա չար զորակիցների նկատմամաբ։ Միքայել հրեշտակապետին Եկեղեցին պատվում է հնագույն ժամանակներից ի վեր։ Նրա հիշատակը տոնվում է Գաբրիել հրեշտակապետի և բոլոր մյուս հրեշտակների հետ մեկտեղ։
Հին Կտակարան
Հին Կտակարանում Միքայել Հրեշտակապետը հիշատակվում է միայն Դանիելի մարգարեության գրքի հետևյալ հատվածներում.
Նոր Կտակարան
Նոր Կտակարանում Միքայել Հրեշտակապետը հիշատակվում է երկու անգամ։ Հուդայի ընդհանրական թղթում պատմվում է Միքայել Հրեշտակապետի և Սատանայի վեճը Մովսեսի մարմնի վերաբերյալ. Հովհաննես առաքյալի Հայտնության գրքում խորհրդաբանորեն ներկայացվում է Վերջին դատաստանի ժամանակ տեղի ունենալիք Միքայել հրեշտակապետի և այլ երկնային ուժերի պայքարն ու հաղթանակը Սատանայի և նրա աջակիցների դեմ.
Ծանոթագրություններ
Կատեգորիա:Հրեշտակապետեր
(1640) Նեմո
(1640) Նեմո (Nemo), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1951 թվականի օգոստոսի 31-ին Սիլվեն Արենի կողմից Ուքլում ։
Միջին հեռավորությունը Արեգակից կազմում է 2,289531 ա. մ., առավելագույնը մոտենում է 1,5076 ա. մ. հեռավորության վրա և հեռանում 3,0715 ա. մ. ։ Արեգակի շուրջ մեկ ամբողջական պտույտ է կատարում 1265,37 երկրային օրվա ընթացքում, իր ուղեծրով շարժվելով միջինում 0,284501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,1° անկյուն։
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Սիլվեն Արենի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Հին Փիփ գյուղատեղի
Հին Փիփ գյուղատեղի, նախկին հայկական բնակավայր ներկայիս Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում ։
Աշխարհագրություն
Հին Փիփ գյուղատեղին գտնվում է Փիփ գյուղից 5 կմ դեպի հյուսիս-արևմուտք՝ Շամխոր գետի աջ ափից 0,8 կմ հեռավորության վրա՝ վերջինիս աջ վտակ Փիփ գետակի աջակողմյան հարավահայաց ձորալանջին, ծովի մակերևույթից 1000-1050 մ բարձրության վրա ։
Պատմամշակութային հուշարձաններ
Գյուղատեղիում են գտնվում մի շարք հայկական պատմամշակութային հուշարձաններ, որոնցից են Սուրբ Փեփրոնյա եկեղեցին, Բարսամ Ճգնավոր մատուռը, Հուսկան նահատակ մատուռը և այլն  ։
Մուսա Մարա
Մուսա Մարա (Moussa Mara, ), Մալիի պետական գործիչ, Մալիի վարչապետ 2014 թվականի ապրիլի 5-ից մինչև 2015 թվականի հունվարի 8-ը։
Երիտասարդ տարիներ և կրթություն
Մուսա Մարան ծնվել է 1975 թվականի մարտի 2-ին Մալիի մայրաքաղաք Բամակոյում։ 1990 թվականին, Բուկակոյում Ասկիի Մոհամմեդ լիցեյի ճշգրիտ գիտությունների բակալավրի աստիճան ստանալուց հետո, նա ուսումը շարունակել է Ֆրանսիայում՝ Փարիզի ինֆորմատիկայի և կառավարման բարձրագույն դպրոցում (1991), բիզնեսի կառավարման նոր դպրոցում (1992) և տեխնիկական տնտեսագիտության ու հաշվապահական հաշվառման ազգային ինստիտուտում (1993-1994)։ Ուսումն ավարտելուց հետո 1997 թվականին սկսել է աշխատել որպես հաշվապահ-ստաժեր «DIARRA» ընկերությունում, և 2000 թվականին դարձել է հավաստագրված հաշվապահ ։
Կարիերա
Մուսա Մարայի քաղաքական կարիերան սկսել է 2007 թվականի խորհրդարանական ընտրություններում։ Այնուհետև դարձել է Բամակոյի 4-րդ շրջանի կոմունայի քաղաքապետ ։ Ավելի ուշ գլխավորել է 2010 թվականին ստեղծված փոփոխությունների կուսակցությունը, իսկ 2013 թվականին դարձել Է Իբրահիմ Բուբակար Կիթայի մրցակիցը նախագահական ընտրություններում ։ Առաջին փուլում Մարույին սատարել Է ընտրողների միայն 1,5 տոկոսը ։ Մինչև 2014 թվականի ապրիլը նա զբաղեցրել է քաղաքաշինության և քաղաքային քաղաքականության նախարարի պաշտոնը Ումար Թաթամ Լիի կառավարությունում ։
Վարչապետի պաշտոն
2014 թվականի ապրիլի 5-ին Մալիի նախագահ Իբրահիմ Բուբակար Կիթան հրամանագիր էր ստորագրել վարչապետ Ումար Թաթամի լիազորությունները դադարեցնելու մասին այն բանից հետո, երբ կառավարության հրաժարականի դիմում էր ստացել ։ Նույն օրը Մուսա Մարան նշանակվեց նոր վարչապետ ։ Մայիսի 16-ին, զինված խմբավորումների հետ Մալիի բանակի ծանր մարտերից հետո, Մարան այցելել է Քիդալ նահանգ ։
2015 թվականի հունվարի 8-ին, ընդդիմադիր կուսակցությունների հետ հակամարտությունից և նախագահի կողմից ճնշման արդյունքում, Մուսա Մարան հրաժարական տվեց՝ 8 ամիս մնալով վարչապետի պաշտոնում, որից հետո Իբրահիմ Բուբակար Կիթան նրա պաշտոնում նշանակել է Մոդիբո Քեյթին    ։
Անձնական կյանք
Ամուսնացած է, ունի երեք երեխա ։
Արտաքին հղումներ
Կատեգորիա:21-րդ դարի քաղաքական գործիչներ
Արամ Գրիգորյան (այլ կիրառումներ)
Արամ Գրիգորյան, կարող է վերաբերել․
Քորթիլ
Քորթիլ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բելլա Վերնիկովա
Բելլա Լվովնա Վերնիկովա, բանաստեղծուհի, գրող, նկարչուհի, գրականագետ, Երուսաղեմի հրեական համալսարանի փիլիսոփայության դոկտոր ։
Կենսագրություն
Բելլա Վերնիկովան ծնվել է 1949 թվականի նոյեմբերի 28-ին Օդեսայում սպայի ընտանիքում։ Մանկությունը անցկացրել է Իրկուտսկում, որտեղ նրա հայրը ծառայում էր որպես զինվորական գեոդեզիստ։ 1960-ական թվականներին սկզբին՝ հոր զորացումից հետո, Բելլայի ընտանիքը Օդեսա է վերդարձել։
Աշխատել է Օդեսայի պետական գրական թանգարանում և համալսարանի թերթում։ 1992 թվականին վերադարձել է հայրենիք՝ Իսրայել։
Ապրում և աշխատում է Երուսաղեմում։ Ընդգրկված է Օդեսայի «Мория» ալմանախի խմբագրական խմբի կազմում։
Գրքեր
Ութ գրքերի հեղինակ․
Լունապարկ (վեպ)
«Լունապարկ» (Lunar Park)՝ ամերիկյան գրող Բրետ Իստոն Էլլիսի վեցերորդ վեպը։ Այն գրված է կեղծ ինքնակենսագրություն ժանրում, այն միմյանց է կապում սարսափի գրականության տարրերը, և ֆիրմային էլլիսյան երգիծանքը, հիմնական օբյեկտները, որոնք այս անգամ դարձան գրողի կազմվածքը և բնավորությունները ամերիկյան արվարձանի։ Հրատարակված է Միացյալ Նահանգներում 2005 թ. օգոստոսի 16- ին, ռուսերեն թարգմանությունը լույս է տեսել 2007 թ. ամռանը։ Ալֆրեդ Ա. Կնոֆ հրատարակչություն։
Բելլա Վերնիկովա
Արտաքին հղումներ
Կատեգորիա:Իսրայելցի բանաստեղծուհիներ Կատեգորիա:Իսրայելցի պատմաբաններ Կատեգորիա:Իսրայելցի գրողներ Կատեգորիա:Իսրայելցի մանկագիրներ Կատեգորիա:Ռուս բանաստեղծներ Կատեգորիա:20-րդ դարի ռուս բանաստեղծներ Կատեգորիա:21-րդ դարի ռուս բանաստեղծներ Կատեգորիա:21-րդ դարի ռուս գրողներ Կատեգորիա:Իսրայելցի նկարչուհիներ Կատեգորիա:Գրականագետներ Կատեգորիա:Փիլիսոփայական գիտությունների դոկտորներ Կատեգորիա:Բանաստեղծներ այբբենական կարգով
Լունապարկ (վեպ)
Արտաքին հղումներ
Կատեգորիա:2005 վեպեր
Կրուպչատկա (գյուղ, Լուգինսկի շրջան)
Կրուպչատկա (Крупчатка), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1618 թվականին։
2001 թվականի տվյալներով Կրուպչատկա գյուղում բնակվում էր 56 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 280 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լուգինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1618 թվականին հիմնադրված բնակավայրեր
Ռիվադավիա (Սալտա)
Ռիվադավիա (Departamento de Rivadavia), դեպարտամենտ Արգենտինայում, Սալտա պրովինցիայի կազմում։ Տարածքը՝ 25951 կմ2։ Բնակչությունը՝ 27.4 հազար մարդ։ Բնակչության խտությունը՝ 1.1 մարդ/կմ2։ Վարչական կենտրոնը՝ Ռիվադավիան է։
Խոշորագույն բնակավայրեր
Կատեգորիա:Արգենտինայի դեպարտամենտներ
Աստղագետ (գիտնական)
Աստղագետները սովորաբար բաժանվում են երկու տեսակի՝ դիտողական և տեսական։ Դիտողական աստղագետները կատարում են երկնային մարմինների դիտարկումներ և վերլուծում են դրանց տվյալները։ Ի տարբերություն դրա, տեսական աստղագետները ստեղծում և ուսումնասիրում են այնպիսի առարկաների նմուշներ, որոնց հնարավոր չէ դիտարկել։ Քանի որ պահանջվում են միլիոնավոր և միլիարդավոր տարիներ, որպեսզի աստղային համակարգերը կամ գալակտիկաները ավարտեն իրենց կյանքի շրջանը, աստղագետները դիտարկում են տարբեր համակարգերի լուսանկարներ՝ դրանց զարգացման եզակի կետերում, որպեսզի պարզեն թե ինչպես են դրանք ձևավորվում, զարգանում և ոչնչանում։ Նրանք օգտագործում են այս տվյալները՝ նմուշներ կամ սիմուլացիաներ ստեղծելու համար,որպեսզի հասկանան, թե ինչպես են տարբեր երկնային մարմիններ գործում։
Աստղագիտության այս երկու հիմնական ճյուղերի ենթակարգերի մեջ են մտնում՝ մոլորակային աստղագիտությունը, գալակտիկական աստղագիտությունը և ֆիզիկական տիեզերագիտությունը։
Ակադեմիական
Հնում աստղագիտությունը հիմնականում զբաղվում էր երկնքում երևույթների դասակարգմամբ և նկարագրությամբ, մինչ աստղաֆիզիկոսները փորձում էին բացատրել այդ երևույթները և դրանց միջև եղած տարբերությունները՝ օգտագործելով ֆիզիկական օրենքներ։ Այսօր այդ տարանջատումը հիմնականում վերացել է, և «աստղագետ» և «աստղաֆիզիկոս» հասկացությունները դարձել են փոխարինելի։ Պրոֆեսիոնալ աստղագետները բարձր կրթություն ստացած անհատներ են, որոնք սովորաբար ունեն ֆիզիկայի կամ աստղագիտության գիտությունների դոկտորի գիտական աստիճան և աշխատում են հետազոտական հաստատություններում կամ համալսարաններում ։ Նրանք իրենց ժամանակի մեծ մասն անցկացնում են հետազոտությունների վրա աշխատելով, չնայած նրանք ունեն այլ պարտականություններ, ինչպիսիք են ուսուցումը, գործիքներ կառուցելը կամ աստղադիտարանի շահագործմանը օժանդակելը։
Իրականում, պրոֆեսիոնալ աստղագետների թիվն ԱՄՆ-ում բավականին փոքր է։ Ամերիկյան աստղագիտական ընկերությունը, որը Հյուսիսային Ամերիկայի պրոֆեսիոնալ աստղագետների գլխավոր կազմակերպությունն է, ունի մոտ 7000 անդամ։ Այս թվի մեջ են մտնում այլ ոլորտների՝ ֆիզիկայի, երկրաբանության և ճարտարագիտության գիտնականներ, որոնց հետազոտական հետաքրքրությունները սերտորեն կապված են աստղագիտության հետ ։ Միջազգային աստղագիտական միությունը բաղկացած է 70 տարբեր երկրներից եկած գրեթե 10,145 անդամից, որոնք մասնակցում են աստղագիտական հետազոտություններին՝ թեկնածուական գիտությունների մակարդակով և դրանից դուրս ։ Հակառակ այն դասական պատկերին, որտեղ ծեր աստղագետը աստղադիտակով նայում է երկնքին, աստղագետները հիմնականում օգտագործում են լիցքավորված զուգակցված սարքի (CCD) տեսախցիկներ՝ երկար և խորը ազդեցությունը գրանցելու և ավելի զգայուն պատկեր ստեղծելու համար, քանի որ լույսը ժամանակի ընթացքում ավելանում է։ Նախքան լիցքավորված զուգակցված սարքերը, դիտարկման հիմնական մեթոդ էին համարվում լուսանկարչական թիթեղները։ Ժամանակակից աստղագետները համեմատաբար քիչ են օգտագործում աստղադիտակներ՝ սովորաբար տարեկան ընդամենը մի քանի շաբաթ։ Դիտարկվող երևույթների վերլուծությունը, դրանց դիտարկման պատճառների վերաբերյալ կանխատեսումներ կատարելուն զուգահեռ, աստղադիտակները խլում են դիտողական աստղագետների ժամանակի մեծ մասը։
Դասավանդող աստղագետները իրենց ժամանակի մեծ մասն անցկացնում են բակալավրիատի և ասպիրանտուրայի դասարանների հետ։ Շատ համալսարաններում կան իրազեկման ծրագրեր՝ ներառյալ հանրային աստղադիտակի ժամանակը և երբեմն պլանետարիումը՝ ոլորտի նկատմամբ հետաքրքրությունը խթանելու համար։
Ավագ դպրոցում ապագա աստղագետները սովորաբար ունեն մաթեմատիկայի, գիտությունների և հաշվարկելու լայն փորձ։ Կարևոր է նաև անցնել այն դասընթացները, որոնք սովորեցնում են թե ինչպես ուսումնասիրել, գրել և ներկայացնել հոդվածներ։ Քոլեջում/ համալսարանում աստղագետների մեծ մասը ստանում է աստղագիտության կամ ֆիզիկայի գիտությունների թեկնածուի գիտական աստիճան։
Սիրողական աստղագետներ
Պրոֆեսիոնալ աստղագետների քանակը համեմատաբար քիչ է, սակայն ոլորտը տարածված է սիրողական շրջանում։ Քաղաքների մեծ մասում կան աստղագիտական սիրողական ակումբներ, որոնք կանոնավոր կերպով հանդիպում են և հաճախ կազմակերպում աստղային երեկույթներ։ Խաղաղ օվկիանոսի աստղագիտական ընկերությունը աշխարհի ամենամեծ աստղագիտական խումբն է, որը բաղկացած է ինչպես պրոֆեսիոնալ և սիրողական աստղագետներից, այնպես էլ 70 տարբեր երկրներից եկած մանկավարժներից ։ Ինչպես ցանկացած նախասիրություն, սիրողական աստղագետները ամսական մի քանի ժամ անցկացնում են նայելով աստղերին և ուսումնասիրելով հետազոտությունների վերջին զարգացումները։ Այնուամենայնիվ, սիրողական աստղագետները կարող են լինել այսպես կոչված «նստակյաց աստղագետներ» կամ մեծ ձգտում ունեցող մարդիկ, ովքեր ունեն գիտական աստիճանի աստղադիտակներ և գործիքներ, որոնցով նրանք ունակ են կատարել իրենց սեփական հայտնագործությունները և օգնել պրոֆեսիոնալ աստղագետներին՝ իրենց հետազոտություններում։
Աղբյուրներ
Կատեգորիա:Աստղագետներ ըստ ազգության Կատեգորիա:Գիտնականներ Կատեգորիա:Աստղագիտություն
Պրյադկի (գյուղ, Միրգորոդի շրջան)
1982 թվականի տվյալներով Պրյադկի գյուղում բնակվում էր 30 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Սավիաուգու
Սավիաուգու (Saviaugu), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կիո շրջանի բնակավայրեր Կատեգորիա:Էստոնիայի գյուղեր
Ջիբութիի ֆուտբոլի ազգային հավաքական
Ջիբութիի ֆուտբոլի ազգային հավաքական, ֆուտբոլի ազգային հավաքական, որը Ջիբութին ներկայացնում է ֆուտբոլի միջազգային խաղերում։ Համարվում է աշխարհի ամենաթույլ հավաքականներից։ Երբեք չի մասնակցել Ֆուտբոլի աշխարհի առաջնությանը և Աֆրիկայի գավաթին։ ՖԻՖԱ-ի դասակարգման աղյուսակում զբաղեցնում է 207-րդ հորիզոնականը ։ Հավաքականի մականունն է Riverains de la Mer Rouge («Կարմիր ծովի ձկնորսներ»)։
Կարագայ (գյուղ, Կույուրգազինսկի շրջան)
Կարագայ (Карагай, Ҡарағай), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
(1641) Տանա
(1641) Տանա (Tana), աստերոիդ աստերոիդների հիմնական գոտում։ Հայտնաբերվել է 1935 թվականի հուլիսի 25-ին Սիրիլ Ջեքսոնի կողմից Յոհանեսբուրգում ։
Ռասա
Ռասա (մարդացեղ), պատմականորեն կազմավորված և ընդհանուր ժառանգական հատկանիշներով ծագման (սերման) միասնականություն արտահայտող մարդկանց արեալային խումբ։ Ելնելով մոնոգենիզմի սկզբունքից, արդի մարդաբանությունը գտնում է, որ բոլոր ռասաները առաջացել են նույն տեսակի բրածո մարդակերպից։ Հետևաբար անհիմն են մարդակերպ կապիկների տարբեր ցեղերից ռասաների առաջացման տեսակետները։
Ռասա բառը, որ հավանաբար առաջացել է արաբերեն ռաս (գլուխ, սկիզբ) արմատից, առաջին անգամ արդի իմաստով գործածել է ֆրանսիացի մարդաբան Ֆրանսուա Բեռնյեն։ Գլխավորապես ելնելով արտաքին կազմաբանական հատկանիշներից՝ 18-20-րդ դարերում առաջարկվել են ռասաների բազմաթիվ դասակարգումներ։
Մարդաբանության մեջ հստակությամբ զատորոշվում են երեք հիմնական կամ մեծ ռասաներ՝ նեգրոիդ ռասա (սև), եվրոպոիդ ռասա (սպիտակ) և մոնղոլոիդ ռասա (դեղին)։ Սակայն արդի մարդկության ոչ բոլոր խմբերն են պատկանում այդ երեք ռասաներին։ Օրինակ, ավստրալիացիները, մելանեզացիները, հնդկացիները, բուշմենները, պոլինեզացիները, այները, վեդդաները և ուրիշ խմբեր դիտվում են կամ երեք մեծ ռասաներից դուրս, կամ դրանց միջև ընկած միջանկյալ ձևեր, կամ դրանցից մեկից առանձնացված տիպեր և այլն։
Սկզբնապես հարավարևմտյան Ասիայում, հյուսիսային Աֆրիկայում և Եվրոպայում ձևավորված եվրոպոիդ ռասաներին բաժանում են երեք գլխավոր խմբերի. հարավայինը բնորոշվում է մուգ մաշկով, գորշ և կապույտ աչքերով, խարտյաշ և բաց խարտյաշ մազերով, իսկ միջանկյալը՝ չափավոր գունավորմամբ։ Մաշկի, աչքերի և մազերի գույնով, դեմքի կառուցվածքով, ուղեղագանգի համամասնություններով և մի քանի այլ հատկանիշներով մարդաբանները եվրոպոիդների մեջ առանձնացնում են զանազան տեղային կամ այսպես կոչված՝ երկրորդ կարգի ռասաներ։ Հարավային եվրոպոիդներին, նկատի ունենալով նրանց արեալը, անվանում են հնդ-միջերկրածովյան ռասա։ Դրանց հարաբերականորեն երկայնագանգ պոպուլյացիաների մեջ առանձնացվում են՝ բուն միջերկրածովյանը (արևմուտքում) և հնդ-աֆղանականը (արևելքում), կարճագանգ հարավային եվրոպոիդների կազմում ` ադրիատիկյանը կամ դինարյանը, առաջավորասիականը (արմենոիդ) և պամիրաֆերգանականը։ Ըստ մաշկի գունավորման` միջանկյալ եվրոպոիդներին (մեծ մասամբ կարճագանգ) ստորաբաժանում են՝ ալպիական, միջին եվրոպոիդներ և այլն։ Միջնաերկայնագանգ և բաց գույնի եվրոպոիդներին նախկինում բնորոշում էին իբրև հյուսիսային կամ նորդյան ռասա, իսկ առավել կարճագանգերին՝ բալթիական ռասա։ Որոշ մարդաբաններ բոլոր բաց գույնի եվրոպոիդներին ստորաբաժանում են հյուսիսարևմտյանի և հյուսիսարևելյանի. վերջինիս ձևավորմանը հավանաբար մասնակցել են Անդրուրալից Եվրոպա թափանցած մոնղոլոիդ պոպուլյացիաները։
Իրենց արեալի արևելյան սահմաններում եվրոպոիդները հնագույն ժամանակներից փոխազդեցության մեջ են եղել մոնղոլոիդների հետ։ Նրանց վաղ միախառնման (սկսվել է հավանաբար, դեռևս միջին քարի դարում) հետևանքով, Սիբիրի հյուսիս-արևմուտքում և Եվրոպայի ծայր արևելքում կազմավորվել է ուրալյան ռասան, որին բնորոշ է միջանկյալ մոնղոլոիդա-եվրոպոիդյան հատկությունների զուգորդումը որոշ ուրույն գծերի հետ (օրինակ՝ կճատ քթի)։ Ուրալյան ռասային շատ հատկանիշներով մոտիկ է լապոնոիդ ռասան։ Շատ մարդաբաններ նույնիսկ այդ երկու ռասաներին միացնում են (ուրալա-լապոնոիդյան)։ Հետագայում (մթ առաջին դարերից) Ուրալի և Ենիսեյի միջտափաստանային գոտում եվրոպոիդների և մոնղոլոիդների միախառնման ընթացքում ձևավորվում է հարավսիբիրական ռասան (բնորոշվում է չափազանց լայն դեմքով և արտահայտված կարճագանգությամբ)։ Միջին դարերում Միջին Ասիայի տարածքում կազմավորվում են նոր՝ եվրոպոիդա-մոնղոլոիդյան խառը պոպուլյացիաներ։ Բուն մոնղոլոիդները Ասիայում ստորաբաժանվում են երկու գլխավոր խմբերի՝ մայրցամաքային և խաղաղօվկիանոսյան. առաջինը երկրորդից տարբերվում է առավել բաց գույնի մաշկով, մազերի ու աչքերի գունաթափման որոշ հակումով, դեմքի խոշորությամբ, հարթակզակությամբ, առավել բարակ շուրթերով։ Մայրցամաքային մոնղոլոիդների կազմում զատվում են սիբիրյան կամ հյուսիսասիական և միջինասիական ռասաները։ Մայրցամաքային և խաղաղօվկիանոսյան մոնղոլոիդների միջև միջանկյալ դիրք է գրավում արկտիկական (էսկիմոսյան) ռասան (բնորոշվում է ծայրահեղ բարձր ու լայն դեմքով, առաջածնոտության հակումով և շատ նեղ քթով)։ Խաղաղօվկիանոսյան մոնղոլոիդների բարձր, բայց համեմատաբար նեղ դեմքով հյուսիսային խմբերը միավորվում են հեռավոր-արևելյան կամ արևելաասիական ռասայի մեջ։ Ասիական ծագում ունեցող ամերիկյան մոնղոլոիդների դասակարգումը շատ է բարդացված, քանի որ գաղութարարների ձեռքով ոչնչացվել են հնդկացիների շատ խմբեր, քշվել բնակության սկզբնական վայրից կամ խառնվել եվրոպացիների ու աֆրիկացիների հետ։ Հարավասիական կամ մալայան ռասայի մեջ մտնող խաղաղօվկիանոսյան մոնղոլոիդների հարավային խմբերը դրսևորում են բավականին ավստրալոիդյան առանձնահատկություններ (ալիքավոր մազեր, երբեմն մորուքի ու մարմնի փարթամ մազեր, մուգ մաշկ, ցածր դեմք, համեմատաբար լայն քիթ, հաստավուն շուրթեր և այլն)։ Թվարկած հատկանիշներից շատերը յուրահատուկ են ճապոնացիներին, որոնց ռասայական կազմի ձևավորմանը մասնակցել են մոնղոլոիդ և ավստրալոիդ բաղադրատարրերը (վերջիններս հավանաբար մասամբ կապված են այներին)։
Վերոհիշյալ գրեթե բոլոր ռասայական հատկանիշները ժառանգվում են միմյանցից անկախ և բազմածին են։ Սակայն մարդիկ ունեն նաև գենետիկական ավելի պարզ կառուցվածքով արեալային այլ առանձնահատկություններ։ Ելնելով ռասայական բոլոր հատկանիշների միագումարի փոփոխականության վերլուծությունից, դրվում է ըստ գենետիկական կապերի ռասաների՝ արևմտյան և արևելյան խմբերի բաժանման հարցը։ Որոշ գիտնականներ, հիմք ընդունելով գլխավորապես մազածածկույթի առանձնահատկությունները և գանգի կազմվածքը, արևմտյան խմբին են վերագրում եվրոպոիդ և հասարակածային (նեգրա-ավստրալոիդ) մեծ ռասան, իսկ արևելյանին՝ մոնղոլոիդը։ Այլ ուսումնասիրողներ օգտագործելով ատամնագիտության, մաշկաբանության և շիճուկաբանության տվյալները, ռասաների արևմտյան (ատլանտա-միջերկրածովյան) խմբում ընդգրկում են նեգրոիդներին ու եվրոպոիդներին, իսկ արևելյան (խաղաղօվկիանոսյան) խմբում՝ ավստրալոիդներին ու մոնղոլոիդներին։
Ժամանակակից ռասաների պատմությունը
Որոշ մարդաբաններ ենթադրում են, որ ռասաները սկսել են կազմավորվել հնագույն մարդկանց (արխանթրոպոսների) ժամանակ՝ Աֆրիկայի, Եվրոպայի և Ասիայի մի քանի կենտրոններում, մյուսները գտնում են, որ ռասայական շերտավորումը Միջերկրականի արևելյան երկրներում, Հարավային Եվրոպայում, Հյուսիսային ու Արևելյան Աֆրիկայում, Արևմտյան Ասիայում և հարակից շրջաններում տեղի է ունեցել ավելի ուշ, արդեն ժամանակակից կերպարանքի մարդու ձևավորումից հետո։ Հավանաբար պալեոլիթի վերջում ժամանակակից կերպարանքի մարդկանց մեջ նախ առաջացել է ռասայագոյացման երկու կենտրոն. արևմտյան՝ Աֆրիկայի հյուսիս-արևելքում ու Ասիայի հարավ-արևմուտքում, և արևելյան՝ Ասիայի արևելքում և հարավ-արևելքում։ Ավելի ուշ մարդկանց զանազան պոպուլյացիաներ, տարածվելով երկրագնդի վրա, խառնվել են միմյանց և հարմարվելով բնաաշխարհագրական տարբեր պայմաններին, տարաբաժանվել են արդի ռասաների։
Սկզբնապես մուտացիաների հատկանիշների փոփոխության միջոցով առաջացած ռասայական շատ հատկանիշներ ձեռք են բերել հարմարվողական նշանակություն և բնական ընտրության ներգործությամբ ռասայագոյացման վաղ փուլերում ամրապնդվել ու տարածվել են տարբեր աշխարհագրական միջավայրում ապրող պոպուլյացիաներում։ Նեգրոիդ և ավստրալոիդ ռասաներին բնորոշ առանձնահատկությունները կազմավորվել են Աֆրիկայում և հարավային Ասիայում ` շոգ, խոնավ կլիմայի պայմաններում արևի խիստ լուսավորմամբ, որի վնասակար ազդեցությանը կարող էր դիմագրավել մաշկի մուգ երանգը, հնարավոր է` նաև գանգուր մազերը, որոնք գլխի վրա ստեղծում են պաշտպանական բնական ծածկոց։ Արևադարձային շրջաններում լորձաթաղանթի միջով խոնավության ուժեղ գոլորշացման համար հարմարվողական նշանակություն կարող էին ունենալ հաստացած շուրթերը և լայնակի դիրքով լայն քթանցքերը։ Եվրոպոիդների մեջ ընտրության ներգործությանը կարող էր ենթարկվել մաշկի, մազերի, աչքերի բաց գույնը, քանի որ այդ հատկանիշները պայմանավորող մուտացիաներն առավել հավանականություն ունեին գոյատևելու և տարածվելու հյուսիսային և միջին Եվրոպայում, որտեղ ուշ պալեոլիթում գերակշռում էր զովաշունչ խոնավ կլիման՝ զգալի ամպամածությամբ և նվազ արևահարությամբ։ Կենտրոնական Ասիայում, հավանաբար տափաստաններում ու կիսաանապատներում, ձևավորված մոնղոլոիդների մեջ հարմարվողական դեր կարող էին խաղալ էպիկանտուսը և աչքերն ուժեղ քամիներից, ավազահողմերից պաշտպանող վերին կոպի խիստ զարգացած ծալքը։
Հասարակության արտադրողական ուժերի զարգացմամբ և համատեղ աշխատանքի ընթացքում արհեստական մշակութային միջավայրի ստեղծմամբ բնական ընտրության դերը ռասայագոյացման մեջ աստիճանաբար նվազել է։ Այդ նվազեցումն սկսվել է հավանաբար դեռևս պալեոլիթից մեզոլիթին անցման ժամանակ, երբ մարդիկ սկսել են հյուսիսարևելյան Ասիայից սփռվել Ամերիկա, իսկ հարավարևելյան Ասիայից՝ Ավստրալիա և Օվկիանիայի կղզիները։ 16-19-րդ դարերում եվրոպացիների ու աֆրիկացիների վերաբնակեցման հետևանքով առաջացան մետիսային նոր խմբեր՝ ամերիկյան մուլատներն ու մետիսները, հարավաֆրիկյան «գունավորները», Սիբիրի բնակչության խառը խմբերը և այլն։ Ժողովուրդների ռասայական կազմի որոշակի պատմությունը (ուսումնասիրում է էթնիկական մարդաբանությունը) կախված է նրանց փոխազդեցությունների բնույթից, քանակի տատանումներից, բնակչության տնտեսաձևից և մշակութային մակարդակից, կրթությունից ու գենետիկական պատնեշների վերացումից, պատերազմներից, սովից, համաճարակներից, էթնիկական ձուլման և ինտեգրացիայի երևույթներից։
Տնտեսական, հասարակական և մշակութային զարգացման աստիճանի, ինչպես նաև տարբեր ժողովուրդների կենսաբանական փոխազդեցության համեմատ, ռասայական արեալների սահմաններն ավելի ու ավելի են վերանում, առաջանում են միասնական մարդկության ռասայական հատկանիշների տեղային նոր զուգորդումներ։
Մատտեո Պոլիտանո
Մատտեո Պոլիտանո (Matteo Politano, ), իտալացի ֆուտբոլիստ, իտալական «Սոսուոլո» ակումբի կիսապաշտպան։
Ակումբային կարիերա
Մատտեո Պոլիտանոն իր հայրենի քաղաքի «Ռոմա» ակումբի սան է։ 2012 թվականի ամռանը խաղային պրակտիկա ձեռք բերելու նպատակով Մատտեո Պոլիտանոն վարձավճարով տեղափոխվել է «Պերուջա»։ Օգոստոսի 5-ին կատարել է իր դեբյուտը նոր ակումբի կազմում՝ Իտալիայի գավաթի խաղարկության շրջանակներում մասնակցելով «Բարլետա» ակումբի դեմ խաղին ։ Սեպտեմբերի 3-ին կայացած «Բենևիտոյի» դեմ խաղում Պոլիտանոն կատարել է իր դեբյուտը իտալական Սերիա B-ում ։ Սեպտեմբերի 9-ին՝ «Բարլետայի դեմ խաղում, Մատտեո Պոլիտանոն խփել է իր առաջին գոլը հօգուտ «Պերուջայի» ։ Վարձավճարային պայմանագրի ժամկետի ավարտից հետո Պոլիտանոն 500 հազար եվրոյով «Ռոմայից» տեղափոխվել է «Պեսկարա»։ 2013 թվականի սեպտեմբերի 8-ին նա նոր թիմի կազմում կատարել է իր դեբյուտն առաջնությունում՝ մասնակցելով «Կրոտնեո» ակումբի դեմ խաղին ։ Սեպտեմբերի 30-ին Պոլիտանոն խփել է իր առաջին գոլը «Պեսկարայի» կազմում՝ գրավելով «Չեզենայի» դարպասը ։
2015 թվականի ամռանը Մատտեո Պոլիտանին տեղափոխվել է «ՍասուոլոW. տրանսֆերի արժեքը կազմել է 3,5 մլն. եվրո ։ Օգոստոսի 23-ին կայացած «Նապոլիի» դեմ խաղում նա կատարել է իր դեբյուտը Իտալիայի Սերիա A-ում՝ հանդիպման երկրորդ խաղակեսում փոխարինելով Դոմենիկո Բերարդիին ։ Իր հարազատ «Ռոմա» ակումբի դեմ խաղում Պոլիտանոն խփել է իր առաջին գոլը հօգուտ «Սասուոլոյի»։ 2016 թվականին նա մեկական գոլ է խփել Եվրոպայի լիգայի՝ իսպանական «Ատլետիկ Բիլբաո» և բելգիական «Գենկ» ակումբների դեմ խաղերում։
Արտաքին հղումներ
Կատեգորիա:Իտալացի ֆուտբոլիստներ Կատեգորիա:1993 ծնունդներ Կատեգորիա:Ռոմայի ֆուտբոլիստներ Կատեգորիա:Օգոստոսի 3 ծնունդներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Ինտեր Միլանի ֆուտբոլիստներ
Պատրանքների թանգարան (Բելգրադ)
Պատրանքների թանգարան (Музеј илузија), մոգության միակ թանգարանը Սերբիայի մայրաքաղաք Բելգրադում։ Այն պատկանում է գեղարվեստական թանգարանների տեսակին և պարունակում է ավելի քան 70 ցուցանմուշ, որոնք կապված են տարբեր տեսակի տեսողական պատրանքների և հոլոգրամների հետ  ։
Թանգարանի մասին
Թանգարանը հիմնադրվել է 2018 թվականի մայիսի 22-ին Բելգրադում և առաջին նման թանգարանն է Սերբիայում։ Աշխարհում այն քչերից մեկն է, որ ամբողջովին բաց է հասարակության համար, ներառյալ՝ ցուցանմուշները լուսանկարելու իրավունքը ։
Թանգարանն իրականացնում է ինտերակտիվ հայեցակարգ, որը հիմնված է պատրանքներով սենյակներն ուսումնասիրելու նպատակով այցելուներին ակտիվորեն խրախուսելու վրա։ Այցելուի վրա հոլոգրամների և պատրանքների ազդեցության պատճառով նա դառնում է ոչ միայն դիտորդ, այլև այդ պատրանքների ստեղծման ակտիվ մասնակից։ Այս նպատակով թանգարանում գործում է մշտական ցուցադրություն, որը ներկայացնում է 70 ցուցանմուշների հավաքածու, որոնք նախատեսված են այցելուների զգայարանները շահարկելու և տարբեր տեսակի տեսողական և նմանատիպ այլ պատրանքների և դրանց հետևանքների ցուցադրման համար ։
Այցելուների համար ամենահետաքրքիր ցուցանմուշներից կարելի է առանձնացնել հետևյալները.
Հնարավոր են նաև խմբային այցելություններ թանգարան ։
Իրադարձություններ
Բելգրադի պատրանքների թանգարանը կազմակերպում է նաև պատրանքների և մտագրոհների թեմայով մեծաթիվ միջոցառումներ և սեմինարներ։ Դրանց թվում են երաժշտության և պատրանքի ինտերակտիվ ներկայացումը, ինչպես նաև դիզայնի և պատրանքի ինտերակտիվ ներկայացումը ։
Թանգարանում գործում է նաև երեխաների համար խելացի խաղասենյակը, որի նպատակն է խթանել երեխաների ուղեղի բջիջների զարգացումը տարբեր վարժությունների միջոցով՝ հանելուկներ, փազլներ, անհնար հանգույցներ և մաթեմատիկական հարցաշարեր։ Բացի այդ, թանգարանում գործում է նաև խելացի խանութ, որտեղ հնարավոր է գնել ավելի քան 70 Dilemma դիդակտիկ խաղալիքներ, որոնք օգտագործվում են նաև խելացի խաղասենյակում ։
Թանգարանը բաց է նաև տարբեր միջոցառումներ կազմակերպելու, ինչպես նաև ծննդյան տարեդարձեր նշելու համար ։
Արտաքին հղումներ
Կատեգորիա:Սերբիայի թանգարաններ Կատեգորիա:2018 հիմնադրված թանգարաններ
Նիկահ
Նիկահ, ջավազ, զավաջ, ուրս, իսլամական ընտանեկան օրենսդրությամբ ամուսնություն՝ կնքված տղամարդու և կնոջ միջև։ Որպեսզի ամուսնությունը օրինական լինի, պետք է կատարել մի շարք պայմաններ։ Զույգերը պետք է լինեն չափահաս մուսուլման և չլինեն մահրամ (իսլամական օրենքում՝ մոտ հարազատ, որի հետ իրենց հարազատության պատճառով չի կարող ամուսնանալ կինը)։ Տղամարդկանց թույլատրվում է ամուսնանալ միայն մուսուլմանների, քրիստոնյաների և հրեաների հետ։
Ամուսնությունը բաղկացած է մի քանի փուլերից՝ համաձայնություն, խնամախոսություն (հիթբա), հարսնացուի տեղափոխում փեսացուի տուն (զիֆաֆ), հարսանեկան արարողություն (ուրս, վալիմա), փաստացի ամուսնություն (նիկահ)։ Ամուսնության պարտադիր պայման է համարվում ամուսնության համաձայնությունը, վկաների առկայությունը, մահրայի վճարումը, կնոջը պահելն ու նրա մասին հոգ տանելը, ամուսնական պարտականությունների կատարումը և երեխաներին պահելը։
Իսլամում կանանց թիվը չպետք է անցնի չորսից։ Սունիթների մոտ ժամանակավոր ամուսնությունը արգելված է, սակայն այն լրիվ օրինական է համարվում շիիթների մոտ։
Շինծու ամուսնությունների կնքումը՝ երրորդ բաժանումից հետո ամուսնու մոտ վերադառնալու նպատակով արգելված է։
Ամուսնության պահանջներ
Մարմնական թերությունները ամուսնություն կնքելու համար խոչընդոտ չեն հանդիսանում։ Ինչ վերաբերում է տկարամտությանը, ապա հանաֆիտները և համբալիթները օրինական են համարում ամուսնությունը, որը մտավոր հետամնաց մարդը ինքն է կնքել, սակայն ջաֆարիական և շաֆիական մազհաբները պնդում են նմանատիպ մարդու խնամակալի թույլտվությունը ստանալը որպես որպես պարտադիր պայման։
Սակայն գոյություն ունեն մի քանի սահմանափակումներ։ Կինը չպետք է լինի մահրամ։ Այդ թվին են պատկանում մայրը ( նաև՝ ստնտուն), տատը, աղջիկը, թոռնուհին, հարազատ քույրը կամ կաթնաքույրը, հարազատ քրոջ աղջիկը կամ հարազատ եղբոր աղջիկը, մորաքույրը կամ հորաքույրը, սկեսուրը, կնոջ տատը, խորթ մայրը և հարսը։ Բացի դրանից, ամուսնության ընթացքում արգելված է ամուսնությունը կնոջ քրոջ կամ զարմուհու հետ։
Ղուրանը արգելում է մուսուլմանուհիներին ամուսնանալ անհավատների հետ։ Տղամարդ մուսուլմաններին արգելված է (հարամ) ամուսնանալ հեթանոս կամ անհավատ կնոջ (աթեիստ, ագնոստիկ) հետ, թույլատրվում է, բայց անցանկալի է ամուսնանալ քրիստոնիայի կամ հրեուհու հետ։
Կնոջ հետ կենակցումը առանց ամուսնություն կնքելու իսլամում արգելված է և համարվում է ամուսնական անհավատարմություն (զինա) ։
Կանանց քանակն իսլամում սահմանափակվում է չորսով, դրա համար էլ չորս կին ունեցողը, եթե ուզում է ամուսնանալ ևս մի կնոջ հետ, պետք է բաժանվի նախկին կանանացից մեկի հետ։ Բազմակնությունը իսլամում արգելված է։ Այրին կամ բաժանված կինը մինչև ամուսնանալը պետք է սպասի որոշակի ժամկետ (իդդա), որը, կախված մազհաբից, կարող է տևել 4-ից մինչև 20 շաբաթ։
Հարսնացու ընտրելիս տղամարդկանց խորհուրդ է տրվում ուշադրություն դարձնել նրանց կրոնական պատկանելությանը, գեղեցկությանը, ծննդաբերելու ունակությանը և ծագմանը։ Նախընտրելի է ամուսնանալ հեռու և ոչ թե մոտ բարեկամուհու հետ
Չափահասություն
Բոլոր մազհաբները հանգում են այն ընդհանուր տեսակետին, որ տղամարդիկ և կանայք, որոնք նշում են ամուսնության պայմանագրի բանաձևը, պետք է լինեն մեծահասակ և գիտակից, եթե միայն ամուսնությունը չի կնքվում նրանց հոգաբարձուների կողմից։ Կույսը չի կարող ամուսնանալ առանց հոգաբարձուի համաձայնության, եթե անգամ նա չափահաս է։ Գոյություն ունի բոլոր մազհաբների գիտնականների կոնսեսուս, ըստ որի՝ աղջիների չափահասության նշաններից է նրա հղիանալու կարողությունը, ինչը թույլ է տալիս նրանց ամուսնանալ։ Ըստ շաֆիթական և հանբալիթական մազհաբների՝ և՛ աղջիկների, և՛ տղաների մոտ չափահասությունը սկսվում է 15 տարեկանից, ըստ մալիքականի՝ 17-ից, ըստ հանաֆիականի՝ 18-ից, իսկ ըստ ջաֆարիականի՝ աղջիկների մոտ 9 տարեկանից, իսկ տղաների մոտ՝ 15 տարեկանից։ Սակայն ժամանակակից շիիթական գիտնականները, օրինակ՝ Մակարեմ Շիրազին իրենց ֆետվաներում խորհուրդ չեն տալիս աղջիկներին այդքան վաղ ամուսնանալ։
Ամուսնության փուլեր
Իսլամում ամուսնական կարգը հիմնված է մինչիսլամական ընտանեկան-օրինական համակարգի վրա։ Նրա մշակմամբ զբաղվել են առաջին դարերի իսլամական օրենսգիրները։
Ցանկալի է ամուսնությունը անցկացնել մզկիթում։ Ամուսնական պայմանագիրը կնքվում է վկաների ներկայությամբ, որոնք կարող են լինել 2 տղամարդ կամ երկու կին և մի տղամարդ՝ համաձայն հանաֆիական մազհաբի։
Ամուսնության արարողակարգը կախված է ամուսնացող զույգի հասարակական դիրքից, ունեցվածքից և տեղի սովորույթներից։ Հնարավորության դեպքում մուսուլմանը ցանկալի է, որ հարսանեկան արարողությանը հրավիրի ընկերներին և բարեկամներին։ Ներկայումս իսլամական երկրներից շատերում ամուսնությունը գրանցվում է ամուսնական նոտարում։ Բազմակին ամուսնությունների տոկոսը մեծ չէ և որոշ երկրներում միջոցառումներ են իրականացվում դրանք սահմանափակելու ուղղությամբ՝ ընդհուպ մինչև դրանց արգելումը։
Այրին կամ ամուսնալուծված կինը իդդայի ժամանակը լրանալուց հետո կարող է կրկին ամուսնանալ։
Աղջկատես
Շարիաթը պարտավորեցնում է փեսացուին ամուսնությունից առաջ տեսնել կնոջը, որին պատրաստվում է խնամախոսել։ Դա պետք է նաև այն բանի համար, որ կինը ծանոթանա տղամարդու հետ, որը դառնալու է իր ամուսինը և նրա համար, որ փեսացուն հստակ պատկերացում ունենա իր ապագա կնոջ մասին։ Տղամարդուն թույլ է տրվում նայել կնոջը, ում խնամախոսել է՝ անկախ այն բանից կինը կտա դրա համաձայնությունը, թե ոչ։ Տղամարդը դա կարող է անել բազմիցս, սակայն նրան թույլ է տրվում նայել միայն կնոջ դեմքին և ձեռքերին։ Իմամ Ահմադ իբն Հանբալի և ալ-Աուզայի կարծիքով՝ դեմքից ու ձեռքերից բացի, տղամարդուն թույլ է տրվում տեսնել նաև կնոջ վիզը և ոտքերը։
Ամուսնության համաձայնություն
Բոլոր մազհաբները, բացի հանաֆիականից, պնդում են, որ ամուսնության վավերականության պայման է հանդիսանում երկու կողմերի հոժարակամ համաձայնությունը։ Եթե հարսնացուն կույս է, հարկավոր է նաև նրա խնամակալի համաձայնությունը։
Մտադրությունների լրջություն
Համաձայն չորս սունիթական մազհաբների, եթե կինը կամ տղամարդը կարտաբերի ամուսնության կամ բաժանման ձևակերպումը կատակով, ամուսնությունը կամ բաժանումը ամեն դեպքում համարվում է վավերական։
Համաձայնություն
Ամուսնական պայմանագրի բանաձևը պետք է ներառի շարունակություն (իջաբ)՝ արված հարսնացուի կամ նրա ներկայացուցչի կողմից և համաձայնեցվի փեսացուի կամ նրա ներկայացուցչի՝ քաբուլի կողմից։ Առանց այդ բանաձևի արտաբերման, ամուսնությունը անվավեր է։ Համաձայն մելիքական, հանաբալյան, շաֆիական և հանաֆիական մազհաբների՝ այն պետք է պարունակի «զավվաշտու» կամ «անկահտու» («ես ամուսնանցել եմ») բառերը՝ ասված հարսնացուի կողմից և «կաբիլիտու» («համաձայն եմ») արտահայտությունը՝ փեսացուի կողմից։ Բացի դրանից, մազհաբները պահանջում են, որ պատասխանը տրվի անմիջապես։ Հակառակ դեպքում ամուսնությունը համարվուր էր անվավեր։ Հանաֆիները թույլ են տալիս գործածել ոչ միայն այս, այլ ցանկացած խոսք և արտահայտություն, որը ենթադրում է ամուսնական գործողություն և պայման չեն դնում, որ պատասխանը պետք է հետևի անմիջապես։ Շաֆիները պարտադիր են համարում, որ բառերը, որոնք գործածվում են ձևակերպման մեջ քերականական տեսակետից առաջացած լինեն  «զավաժա» կամ  «նակահա» հիմքերից։
Բոլոր մազհաբների համաձայն թույլ է տրվում ձևակերպումը կարդալ հարազատ լեզվով, եթե հնարավորություն չկա այն արաբերեն արտաբերելու։ Սակայն իսլամական օրինական դպրոցները շեղվում են այս հարցում, եթե հնարավորություն կա ամուսնական պայմանագիրը արաբերենով կարդալու։ Այս դեպքում շաֆիները և ջաֆարիտները, եթե ձևակերպումը կարդացվել է այլ լեզվով, ամուսնական պայմանագիրը համարում են անվավեր, իսկ մալիքները, հանաֆիները և հանբալիները ընդունում են դրա օրինական լինելը։
Ամուսնական պայմանագիր
Հանբալիական մազհաբի համաձայն, եթե տղամարդը ամուսնություն կնքելիս պարտավորվում է չպարտադրել կնոջը լքել իր քաղաքը կամ երկիրը, կամ չտանել իր հետ գործուղումների, կամ չբերել երկրորդ (երրորդ, չորրորդ) կին, ապա այս պայմանները և ամուսնական պայմանագիրը ուժ ունեն։ Իսկ հանաֆիական, շաֆիական և մալիքական ֆիքհերով նման պայմանը ուժ չունի, սակայն ամուսնությունը համարվում է վավերական։ Հանաֆիական մազհաբով, եթե ամուսինը պայման դնի, որ կինը իրավունք ունի բաժանվել սեփական կամքով, նման պայմանը կարող է ընդունվել։ Սակայն, եթե նա ինքն է որոշում ամուսնալուծության իր իրավունքը, ապա այդ պայմանը և հենց ամուսնությունը ունեն ուժ։
Ջաֆարիտական մազհաբով, եթե կինը պայման է դնում, որ ամուսինը չպետք է ամուսնանա երկրորդ կնոջ հետ, կամ որ նա չի կարող ամուսնալուծվել իր հետ, կամ չի կարող արգելել գնալ ուր ցանկանում է, կամ եթե տղամարդը կարող է ժառանգել կնոջից և այլ պայմաններ, որոնք հակասում են Շարիաթի նորմերին, չեն կարող ուժ ունենալ, սակայն ամուսնությունը համարվում է օրինական։ Սակայն կինը կարող է շատ այլ պայմաններ դնել․ օրինակ, ամուսինը չի ստիպի նրան լքել հայրենիքը, որ նա պետք է հատկացնի իր համար հատուկ կացարան և այլն։ Եթե ամուսինը համաձայն է, սակայն չի իրագործում այս պայմանները, կինը իրավունք ունի դիմել դատարան ամուսնալուծության համար։ Այնուամենայնիվ, եթե կինը հրաժարվի լքեր հայրենիքը ամուսնու հետ և այլն, նա ամուսնու կողմից նյութական ապահովության լրիվ իրավունք ունի։
Մահր
Ունեցվածքը, որը ամուսինը առանձնացնում է կնոջ համար ամուսնություն կնքելիս կոչվում է մահր։ Մահրը հանդիսանում է ամուսնության կնքման գլխավոր պայմաններից է։ Մահրը որոշվում է նշանադրության ժամանակ՝ ամուսնացողների ներկայացուցիչների միջև։ Այրիանալու կա, ամուսնու պահանջով բաժանվելու դեպքում մահրը մնում է կնոջը։ Մահրը վճարվում է ուղղակիորեն կնոջը հանդիսանում է նրա սեփականության մի մասը։
Որպես մահր կարող է ծառայել այն ամենը, ինչ ունի արժեք և ինչի վրա կարող է տարածվել սեփականության իրավունքը։ Դա կարող է լինել փող, թանկարժեք քարեր կամ մետաղներ կամ այլ թանկարժեք ունեցվածք։ Եթե զույգերը ամուսնական պայմանագիր կնքելիս չեն որոշել մահրի չափը, այդ դեպքում տրվում է շարիաթի կողմից սահմանված մինիմում չափը։ Հանաֆիական մազհաբում մինիմում չափը 33,6 գրամ արծաթ է կամ 4,5 գրամ ոսկի, իսկ ըստ մալիքականի՝ 3 դիրհեմ, ջաֆարիթական մազհաբով որպես մահր կարող է ծառայել այն ամենը, ինչն ունի թեկում չնչին արժեք։ Եթե զույգը արդեն ունեցել է սեռական հարաբերություններ, ամուսինը պարտավոր է կամ վճարել այդ գումարը կամ ամուսնալուծվել և վճարել դրա մի մասը։
Բոլոր սուննիթական օրենսդրական դպրոցներում, բացի մալիքականից, մահրը չի հանդիսանում ամուսնություն կնքելու անհրաժեշտ միջոց և եթե ինչ-որ պատճառներով չի վճարվել մահրը, ապա ամուսնությունը չի լուծարվում։
Մահրի վճարման ժամանակը պետք է հստակեցվի ամուսնությունը կնքելիս։ Այն կարող է վճարվել կամ միանգամից ամուսական պայմանագիր կնքելուց հետո կամ մասերի բաժանելով կամ բաժանության ժամանակ։ Մահրը կարող է տրվել խնամակալին կամ անմիջապես կնոջը։ Ճիշտ ժամանակին չվճարելը կնոջը կնոջը իրավունք է տալիս պայմանական ամուսնալուծության, որը տևում է մինչև նրա վճարումը։
Հարսանեկան արարողություն
Հարսանեկան տոնակատարության ժամանակ նորապսակները հանդիպում են, ինչից հետո հարսնացուն հայրական տնից տեղափոխվում է ամուսնու տուն։ Այս ավանդույթը պատկանում է շարիաթի օրենքների շարքին։ Տոնակատարություններին ժամանակ տիրում է համընդհանուր ուրախություն․ մոտ ընկերները, բարեկամներն ու հարևանները նորապսակների հետ կիսում են նրանց երջանկությունը, շնորհավորում են ամուսնության առթիվ։ Հարսանիքի ժամանակ թույլ են տրվում որոշ անմեղ զվարճություններ, որոնք մարդկանց ուրախություն են պարգևում և զարդարում են տոնակատարությունը։ Հարսանիքի ժամանակ կինը ամուսնու տուն է մտնում հարգանքի նշաններ ցույց տվող և ժպտացող մարդկանց ուղեկցությամբ։
Որոշ երկրներում մուսուլմանական հարսանիքի անցկացման ժամանակ կատարվում են իսլամի ոգուն հակասող մի շարք արգելված գործողություններ։ Ամենաշատ արգելված բաներից են կանանց և տղամարդկանց համատեղ ժամանակ անցկացնելը, պարերն ու երգերը և ալկոհոլի օգտագործումը։
Ամուսնության տեսակներ
Իսլամում զավաջ (հոմանիշներ ջավազ, նիկահ, ուրս) են անվանում այն ամուսնությունը, որի ժամանակ վճարվել է մահր։ Կանայք ում համար մահր է վճարվել իրար հավասար են ։
Ժամանակավոր ամուսնություն
Սունիթական չորս մազհաբների համաձայն՝ ամուսնությունը, որը կնքվել է ոչ ցմահ, այլ որոշակի ժամանակահատվածով, անվավեր է։ Սակայն ջաֆարական մազհաբը ժամանակավոր ամուսնությունը լրիվ օրինական և Ղուրանի հրահանգների վրա հիմնված է ճանաչում։
Բազմակնություն
Բոլոր գիտնականները համամիտ են այն հարցում, որ տղամարդը միաժամանակ կարող է ունենալ մի քանի կին․ առավելագույնը՝ չորս։ Նրանք հիմնվում են Ղուրանի 4-րդ սուրաի 3-րդ այաթի վրա։
Դրանով հանդերձ, եթե տղամարդը բաժանվում է իր չորս կանանցից մեկի հետ, նա իրավունք չունի ամուսնանալու նոր կնոջ հետ, մինչև նախորդ կնոջ իդդայի ժամանակի լրանալը, եթե նրանք հնարավորություն ունեն ամուսնության վերականգնման (այսինքն բաժանությունը չի եղել եռակի)։ Սակայն, եթե տեղի է ունեցել եռակի ամուսնալուծություն, ապա տղամարդուն թույլ է տրվում ամուսնանալ նոր կնոջ հետ, այդ թվում նաև նախորդ կնոջ հարազատ կամ խորթ քրոջ հետ, այն դեպքում, երբ անգամ դեռ չի ավարտվել նրա իդդայի շրջանը։
Ֆիկտիվ ամուսնություն
Եթե տղամարդը կնոջ հետ բաժանվել է երեք անգամ, ապա նրա հետ կրկին ամուսնանալու համար, կինը պետք է ամուսնանա այլ տղամարդու հետ, նրա հետ սեռական հարաբերություններ ունենա։ Երկրորդ ամուսնու մահից կամ նրանից բաժանվելուց հետո նա կրկին կարող է ամուսնանալ առաջին ամուսնու հետ։ Որոշ մուսուլմաններ, հայտնվելով նման իրավիճակում և ցանկություն ունենալով կրկին միավորվել, կնքում են ֆիկտիվ ամուսնություն (նիկահ թահլիլ)։ Նմանատիվ ամուսնությունը իսլամում արգելված է ։
Գրականություն
Կատեգորիա:Իսլամ Կատեգորիա:Իսլամական տերմիններ
(9497) Դվինգելու
(9497) Դվինգելու (Dwingeloo), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,946657 ա. մ., առավելագույնը մոտենում է 2,6562 ա. մ. հեռավորության վրա և հեռանում 3,2371 ա. մ. ։ Արեգակի շուրջ մեկ ամբողջական պտույտ է կատարում 1847,54 երկրային օրվա ընթացքում, իր ուղեծրով շարժվելով միջինում 0,194854 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արծաթափայլ փոշի
«Արծաթափայլ փոշի» («Серебристая пыль»), խորհրդային գեղարվեստական ֆիլմ, որը 1953 թվականին նկարահանել է ռեժիսոր Աբրամ Ռոոմը Ա. Յակոբսոնի «Շնագայլեր» («Шакалы») պիեսի մոտիվներով։
Սյուժե
Ֆանտաստիկ քաղաքական ֆիլմ է դետեկտիվի տարրերով, որը մերկացնում է Արևմուտքի արատները՝ ամերիկյան զինվորականությունը, միլիտարիզմը, ռասիզմը, ծախու արդարադատությունը և գիտությունը, կրոնական խավարամտությանը, անազնիվ առևտուրը և այլն։
Ֆիլմի գործողությունները ծավալվում են ԱՄՆ-ում։ Գիտնական Սթիլը ձգտում է կյանքում միայն մեկ նպատակի՝ հարստացման։ Մի օր պրոֆեսորը հայտնագործում է մարդկանց զանգվածային ոչնչացման նոր հզոր զենք՝ մահացու ռադիոակտիվ արծաթափայլ գորշ փոշի։ Սթիլի գյուտին տիրանալու իրավունքի համար սկսվում է երկու ռազմարդյունաբերական հսկաների պայքարը՝ գանգստերների ներգրավմամբ։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:1953 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Գրական ստեղծագործությունների էկրանավորումներ
Քունդուզ (Եվդոկիայի գավառ)
Քունդուզ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կոնստանտինովկա (գյուղ, Լիպովեցի շրջան)
Կոնստանտինովկա (Костянтинівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1654 թվականին։